钦定古今图书集成/明伦汇编/氏族典/第528卷 > 《禹州志》 > 郭默
## 钦定古今图书集成/明伦汇编/氏族典/第528卷 > 《禹州志》 > 郭默

按《晋书郭默传》：“默，河内怀人，少微贱，以壮勇事太守
裴整，为督将。永嘉之乱，默率遗众自谓坞主，以渔舟
抄东归，行旅积年，遂致巨富，流人依附者渐众，抚循
将士，甚得其欢心。遣使谒刘琨，琨加默河内太守，后
与李矩并力距刘石。太兴初，除颍川太守，与石忩战
败，单马驰至京都。明帝授征卤将军、北中郎将，监淮”
北军事。李龙等谋反，诏默为右卫将军讨平之。苏峻
乱，召默拜后将军，领屯骑校尉。初战有功，峻死，围解，
征为右军将军。默乐为边将，不愿宿卫，有异图。太尉
陶侃率众讨默，上疏陈默罪恶。默欲南据豫章，而侃
已至城下，筑土山以临之，诸军大集，围之数重。默将
宋侯遂缚默求降，即斩于军门。